OSNOVNA ŠKOLA «LJUDEVIT GAJ»

K R A P I N A

**Z A P I S N I K**

Sa 35. sjednice Školskog odbora Osnovne škole «Ljudevit Gaj» Krapina održane 29. 08. 2016. s početkom u 12,00 sati u prostorijama Matične škole u Krapini.

Sjednici su nazočni članovi Školskog odbora: Mira Benc, Alen Spiegl,, Juraj Leljak i Mirjana Klobučar

Uz članove Školskog odbora sjednici su nazočni: ravnateljica škole Dragica Belošević, defektologinja Aleksandra Podsečki i tajnica škole Nevenka Krsnik

Izočni: Goran Štrok, Rajna Presečki i Miroslav Ivanković

Predsjednica Školskog odbora otvara sjednicu i pozdravlja sve nazočne. Konstatirala je da su sjednici nazočna 4 člana od ukupno 7 te Školski odbor može donositi pravovaljane odluke.

Usvojen je prijedlog za dopunu dnevnog reda te je za današnju sjednicu usvojen slijedeći

DNEVNI RED:

1. Usvajanje zapisnika sa 34. sjednice Školskog odbora;
2. BALTAZAR – završno izvješće koordinatora o učinkovitosti i uključivanju pomoćnika u nastavu;
3. Prethodna suglasnost za prijem u radni odnos učitelja matematike u Područnoj školi Donja Šemnica;
4. Donošenje Kućnog reda Osnovne škole „Ljudevit Gaj“ Krapina;
5. Usvajanje Izvješća o realizaciji Godišnjeg plana i programa rada škole za 2015/2016. školsku godinu;
6. Pitanja i prijedlozi;

Ad.1.) Na zapisnik sa 34. sjednice Školskog odbora nije bilo primjedbi i isti je jednoglasno usvojen.

Ad.2.) Aleksandra Podsečki je prisutne upoznala sa Završnim izvješćem koordinatora o učinkovitosti i uključivanju pomoćnika u nastavu u projektu „Baltazaru 2“.

Ad.3) Ravnateljica je upoznala nazočne s ponudama koje smo primili po raspisanom natječaju za učitelja matematike u Područnoj školi Donja Šemnica. Primili smo ukupno 13 ponuda.

Na prijedlog ravnateljice Školski odbor je jednoglasno donio slijedeću:

O D L U K U

Daje se prethodna suglasnost za prijem u radni odnos LUCIJE VINCELJAK, stručna prvostupnice edukacije matematike na radno mjesto učitelja matematike u Podučnoj školi Donja Šemnica.

Ad.4.) Školski odbor je jednoglasno donio odluku o donošenju Kućnog reda Osnovne škole „Ljudevit Gaj“ Krapina.

Ad.5.) Jednoglasno je donijeta odluka o usvajanju Izvješća o realizaciji Godišnjeg plana i programa rada škole za 2015/2016. školsku godinu.

Ad.6.) Ravnateljica je upoznala nazočne da smo tijekom ljetnih praznika zamijenili preostale prozore na sjevernom pročelju zgrade Matične škole. U tijeku je krečenje učionica po cijeni od 9,00 kuna /m2 (u cijenu je uključena i boja). Na ulazu u školsko dvorište postavljena je lesa.

-Ravnateljica je upoznala nazočne i s kadrovskim promjenama vezanima uz bolovanje i odlazak radnika. Otišla je učiteljica fizike koja je radila u PŠ Donja Šemnica. Do provedbe natječaja radio bi gosp. Veselko Ćotić (umirovljeni učitelj fizike) po osnovi ugovora o djelu. Učiteljice Tanja Dunaj, Dušanka Jakopović i Tatjana Horvat odlaze na bolovanje pa ćemo morati organizirati zamjenu na 15 dana, a uz suglasnost Školskog odbora do 60 dana.

Drugih pitanja i prijedloga nije bilo pa je predsjednica Školskog odbora zaključila sjednicu.

Završeno u 13,10

PREDSJEDNICA ŠKOLSKOG ODBORA

Mira Benc,v.r.

OSNOVNA ŠKOLA «LJUDEVIT GAJ»

K R A P I N A

**Z A P I S N I K**

Sa 36. sjednice Školskog odbora Osnovne škole «Ljudevit Gaj» Krapina održane 20. 09. 2016. s početkom u 18,00 sati u prostorijama Matične škole u Krapini.

Sjednici su nazočni članovi Školskog odbora: Mira Benc, Alen Spiegl, Juraj Leljak, Miroslav Ivanković, Goran Štrok i Mirjana Klobučar

Uz članove Školskog odbora sjednici su nazočni: ravnateljica škole Dragica Belošević i tajnica škole Nevenka Krsnik

Izočni: Rajna Presečki

Predsjednica Školskog odbora otvara sjednicu i pozdravlja sve nazočne. Konstatirala je da je sjednici nazočno 6 člana od ukupno 7 te Školski odbor može donositi pravovaljane odluke.

Za današnju sjednicu usvojen slijedeći

DNEVNI RED:

1. Usvajanje zapisnika sa 35. sjednice Školskog odbora;
2. Donošenje 1. Rebalansa Financijskog plana Osnovne škole „Ljudevit Gaj“ Krapina;
3. Prethodna suglasnost za prijem u radni odnos do 60 dana: učitelja razredne nastave, kemije, biologije, engleskog i njemačkog jezika;
4. Donošenje Školskog kurikuluma Osnovne škole „Ljudevit Gaj“ Krapina;
5. Donošenje Godišnjeg plana i programa rada škole za 2016/2017. školsku godinu;

5. Pitanja i prijedlozi

Ad.1.) Na zapisnik sa 35. sjednice Školskog odbora nije bilo primjedbi i isti je jednoglasno usvojen.

Ad.2.) Ravnateljica je upoznala nazočne s 1 Rebalansom Financijskog plana Osnovne škole „Ljudevit Gaj“ Krapina. Iznosi da je teško predvidjeti sve rashode do kraja godine te moli članove Školskog odbora koji su u Gradskom vijeću da se zauzmu za donošenje još jednog rebalansa kako bi se prema potrebi izvršila preraspodjela financijskih sredstava.

Ad.3) Ravnateljica je upoznala nazočne kadrovskim promjenama na početku školske godine vezano uz organizaciju rada i zamjene odsutnih djelatnika. Od 05. rujna 2016. s novim djelatnicima sklopljeni su ugovori o radu do 15 dana i iste bi sada trebalo produžiti do provedbe natječaja, odnosno do 60 dana.

Na prijedlog ravnateljice Školski odbor je jednoglasno donio slijedeću:

O D L U K U

Daje se prethodna suglasnost za prijem u radni odnos do 60 dana za slijedeće djelatnike:

1. Mirjane Cahunek – dipl. ing. prehrambene tehnologije, na radno mjesto učitelja kemije - 12 sati tjedno (zamjena Tanje Dunaj)
2. Tomislava Bartulovića – dipl. ing. biologije i ekologije mora, na radno mjesto učitelja prirode i biologije – 22 sata tjedno (zamjena Tanje Dunaj)
3. Suzane Smiljanec – magistre primarnog obrazovanja, na radno mjesto učitelja razredne nastave (zamjena Tatjane Horvat)
4. Andrije Kiseljaka – magistra edukacije njemačkog jezika, na radno mjesto učitelja njemačkog jezika – 13 sati tjedno (novo otvoreno radno mjesto) i nastavnika engleskog jezika 27 sati tjedno (zamjena Branke Leljak koja je do kraja školske godine raspoređana na radno mjesto učitelja razredne nastave u PŠ Donja Šemnica)

Ad.4.) Na prijedlog ravnateljice Školski odbor je jednoglasno donio odluku o donošenju

Školskog kurikuluma Osnovne škole „Ljudevit Gaj“ Krapina za 2016/2017. školsku godinu.

Ad.5.) Ravnateljica je upoznala nazočne s prijedlogom Godišnjeg plana i programa rada škole za 2016/2017. školsku godinu. Ove školske godine imamo 580 učenika raspoređenih u 31 razredni odjel, dakle imamo jedan razredni odjel više u odnosu na prošlu školsku godinu, jer su zbog povećanog broja učenika I.-IV. razreda u PŠ Donja Šemnica formirana 2 čista odjela i 1 kombinirani odjel 2. i 4. razreda. Nadalje iznosi prijedlog Godišnjeg kalendara rada škole prema kojem bi imali 177 nastavnih radnih dana. Imali bi 4 nenastavna radna dana ( 31.10.2016. – obilježavanje Dana učitelja, 12. i 13. siječnja 2017. –prema zahtjevu roditelja i 28.04.2017. – obilježavanje Dana škole). Što se tiče organizacije rada samo 3 djelatnika imaju prekovremeni rad (Juraj Leljak – 1 sat tjedno, Jasna Leljak – 1 sat tjedno, Miljenka Hršak – 0,5 sati tjedno).

Pitanja i prijedloga nije bilo pa je Školski odbor jednoglasno donio odluku o donošenju Godišnjeg plana i programa rada za 2016/2017. školsku godinu.

Ad.6.) Ravnateljica iznosi da su roditelji zainteresirani za uvođenje produženog boravka djece nižih razreda. Od Grada Krapine smo prošle godine dobili odgovor da nemaju osigurana sredstva za sufinanciranje produženog boravka. Unutoč tome roditelji i dalje inzistiranju na uvođenju produženog boravka i spremni su snositi sami sve troškove. Za sada postoji zahtjev za 10 učenika iz „A“ smjene. Trebali bi zaposliti učiteljicu s ½ radnog vremena. Cijena po učeniku bila bi cca 500,00 kuna.

Ravnateljica iznosi da prema Državnom pedagoškom standardu imamo pravo na 4 stručna suradnika. Na nivo Grada Krapine postoji potreba za zapošljavanjem logopeda i psihologa. U dogovoru s OŠ A.Cesarca bilo bi dobro da se zaposli logoped i pedagog u svakoj školi po pola radnog vremena. Budući da se radi o otvaranju novih radnih mjesta potrebna je prethodna suglasnost Ministarstva znanosti, obrazovanja i sporta.

Neki članovi Školskog odbora smatraju da nema potrebe za zapošljavanjem još jednog stručnog suradnika.

Nakon rasprave je zauzet stav da se izvidi mogućnost zapošljavanja logopeda s 1/2 radnog vremena i psihologa s 1/2 radnog vremena.

Mirjana Klobučar iznosi prijedlog da se u suradnji sa Srednjom školom Krapina organizira razmjena učenika 8. razreda naše škole i 1. razreda Srednje škole Krapina sa učenicima iz Njemačke. Od strane naše škole u razmjeni bi bilo 5 učenika koji bi na tjedan dana išli u Njemačku, a iza toga učenici iz Njemačke dolaze k nama.

.

Drugih pitanja i prijedloga nije bilo pa je predsjednica Školskog odbora zaključila sjednicu.

Završeno u 19,30

PREDSJEDNICA ŠKOLSKOG ODBORA

Mira Benc,v.r.